Paul Gavarni

Sulpice Guillaume Chevalier, artistikoki Paul Gavarni ezizenez ezaguna (Paris, 1804ko urtarrilaren 13a – ibidem, 1866ko azaroaren 23a) frantziar karikaturagile eta ilustratzailea izan zen.

Motor-fabrika batean hasi zen lanean, marrazketa-eskola batera joaten zen bitartean. Bere lehen ilustrazioak modako aldizkari batentzat izan ziren eta ondoren Les Gens du monde aldizkariko zuzendari bihurtu zen.

Ilustraziotik karikaturara igaro zen eta Frantziako gizartearen ezaugarriak eta bizioak islatu zituen. Karikatura gehienak Le Charivari aldizkarian argitaratu zituen. Garaiko egileen eleberrien ilustrazioak ere egin zituen.

1849an Ingalaterra bisitatu zuen eta klase pobreenen miseriak txundituta utzi zuen. Ordutik bere karikaturak ilunagoak izan ziren, gehienak L'Illustration aldizkarian argitaratu ziren.

 Iruditegia 

Kategoria:Paristarrak
Kategoria:Frantziako ilustratzaileak
Kategoria:Ilustratzaileak
Kategoria:Ohorezko Legioko zaldunak
Kategoria:Parisen hildakoak